# Un Verano Sin Ti

Un Verano Sin Ti (lit. ‘Un estiu sense tu’) és el quart àlbum d'estudi en solitari i el cinquè en general del raper i cantant porto-riqueny Bad Bunny. Va ser llançat el 6 de maig de 2022 per Rimas Entertainment i el precedeix El Último Tour Del Mundo (2020). L'àlbum conté vint-i-tres cançons i col·laboracions de Chencho Corleone, Jhay Cortez, Tony Dize, Rauw Alejandro, Bomba Estéreo, the Marías i Buscabulla.
Va guanyar el Latin Grammy a la categoria de "Millor àlbum de música urbana" i va convertir-se en el primer disc hispà nominat a la categoria d'"Àlbum de l'any" dels premis Grammy.

## Rerefons i promoció

Bad Bunny va esmentar per primera vegada Un Verano Sin Ti el 24 de gener de 2022, quan va publicitar a Instagram la gira de 2022 del disc anterior: "Ara sí, ha començat el 2022." Va referir-se a l'àlbum com a "un enregistrament a escoltar a l'estiu, a la platja, a tall de playlist."
El 6 de maig, coincidint amb el llançament del disc, Bad Bunny va publicar el videoclip de "Moscow Mule". El dia 1 de juny va estrenar el videoclip de "Titi Me Preguntó". El 20 de juny va publicar el videoclip de "Me Porto Bonito".
El 5 d'agost es publica la versió física de l'àlbum, un CD doble.

## Èxit comercial

Un Verano Sin Ti va acumular 145,8 milions d'escoltes a Spotify el dia del seu llançament, cosa que el va convertir en el segon àlbum més escoltat en un sol dia en aquesta plataforma, per darrere de Scorpion de Drake. Sí que va trencar el rècord del disc més escoltat en les primeres 24 hores en diversos països com Espanya o Mèxic. "Moscow Mule" va entrar directament a la primera posició de la llista diària de les cançons més escoltades mundialment a Spotify 11,7 milions d'escoltes. Va ser la segona entrada amb més escoltes a la llista de la història de la plataforma, només per darrere de "Girls Want Girls" de Drake. Un Verano Sin Ti també va convertir-se en el tercer àlbum en la història de Spotify en aconseguir més de 100 milions d'escoltes en el seu segon dia.
Amb 622 milions d'escoltes a Spotify en la seva primera setmana, Un Verano Sin Ti es va convertir en el disc més escoltat en una setmana a la plataforma, superant Scorpion de Drake.
Un Verano Sin Ti va entrar directament a la primera posició de la llista Billboard 200, amb un total de 273.000 unitats durant la seva primera setmana als Estats Units. Va encapçalar-la 11 setmanes no consecutives, cosa que el va tornar el que més s'hi havia estat d'ençà que Views del raper canadenc Drake se n'hi va passar tretze l'any 2016. També va aconseguir la primera posició a la llista oficial espanyola.

## Referències

* ↑ Petridis, Alexis. «Bad Bunny: Un Verano Sin Ti review – this is why he is the world's biggest pop star». The Guardian, 06-05-2022. [Consulta: 7 maig 2022]. «Hopping from psychedelia to indie-pop to woozy reggaeton [...] From psychedelic cumbia to indie-pop...»
* ↑ Song, Sandra. «Bad Bunny announces new album through a classified ad for a Buggati» (en anglès). The Fader, 23-04-2022. [Consulta: 23 abril 2022].
* ↑ Roiz, Jessica. «Bad Bunny's 'Un Verano Sin Ti' Tracklist Features Rauw Alejandro, Bomba Estereo & More Collabs» (en anglès). Billboard, 05-05-2022. [Consulta: 6 maig 2022].
* ↑ 20minutos. «Bad Bunny planta a los Latin Grammy a pesar de ser el artista más nominado» (en castellà), 18-11-2022. [Consulta: 6 desembre 2022].
* ↑ «“Un Verano Sin Ti”: Primer álbum latino nominado para Mejor Álbum del Año en Grammy’s» (en castellà). [Consulta: 6 desembre 2022].
* ↑ «ahora si, empezó el 2022». Instagram, 24-01-2022. [Consulta: 7 maig 2022].
* ↑ Herrera, Isabella. «Behind Bad Bunny's Summery Surprise, 'Un Verano Sin Ti'» (en anglès). The New York Times, 06-05-2022. [Consulta: 6 maig 2022].
* ↑ «Bad Bunny - Tití Me Preguntó (Official Video) | Un Verano Sin Ti». [Consulta: 5 juliol 2022].
* ↑ «Bad Bunny (ft. Chencho Corleone) - Me Porto Bonito (Official Video) | Un Verano Sin Ti». [Consulta: 5 juliol 2022].
* ↑ Caulfield, Keith. «‘Un verano sin ti’ de Bad Bunny, el álbum con más semanas de No. 1 en Billboard 200 desde 2016» (en castellà). Billboard, 19-09-2022. [Consulta: 9 octubre 2022].
* ↑ Música, El portal de. «UN VERANO SIN TI - BAD BUNNY | EPDM» (en anglès americà). [Consulta: 5 juliol 2022].